钦定古今图书集成/明伦汇编/氏族典/第505卷 > 《廖用贤尚友录》 > 服闾
## 钦定古今图书集成/明伦汇编/氏族典/第505卷 > 《廖用贤尚友录》 > 服闾

按《尚友录》：“闾不知何所人，常止莒，往来海边诸祠中。
有三仙于祠中博赌瓜，顾令担黄白瓜数十头，令瞑
目，及觉，乃在方丈山。方丈在蓬莱山南，后往来莒，取
方丈山上珍宝珠玉卖之，久久，一旦髡头著赭衣，貌
更老，人问之，言坐取庙中物云。后数年，貌更壮好，鬓
发如往日。”